eGGSA library Gravestones in South Africa Northern Cape : Noordkaap Northern Cape, COLESBERG district, Rural (farm cemeteries) Northern Cape, COLESBERG district, Norvalspont, Concentration camp memorials
Hierdie Konsentrasiekampkerkhof was altyd geleë agter die koppie aan die anderkant van Norvalspont. Ons het altyd oor die Koppie geklim en dan anderkant af en het daar altyd rondgeloop. Dit het altyd mooi gelyk, met al die wit kruise op die terrein.
Toe ons hierdie foto's gaan neem het, moes ons soek na die plek. Dit is geheel op 'n ander plek. 'n Mooi gedenkplek vir so 'n besonderse kerkhof.
Die naambord met die betrokke woorde op "Norvalspont Konsentrasiekampkerkhof" - is die plek waar al die wit kruise was.
Die omgewing by die gebied is ook afgeneem, want dit was waar die Konsentrasiekamp was en is onder water nadat die Gariep Dam gebou is.
Die brug oor die Oranjerivier is vanaf die Oranje-Vrystaat se kant afgeneem. As jy oor die brug gaan, het die Pont nog altyd aan die anderkant onder die brug gelê. Op die linkerkant was 'n Fort (Blokhuis) op die oewer van die Oranjerivier (Kaapprovinsie kant). Dit is ongelukkig afgekamp en ons kon dit nie afgeneem het nie.